
OBRAZLOŽENJE FINANCIJSKOG PLANA ZA 2025.GODINU

[bookmark: _GoBack]1.UVOD
Glazbena škola Blagoje Bersa Zadar javna je ustanova koja obavlja djelatnost odgoja i osnovnog i srednjeg obrazovanja u programima glazbene umjetnosti i suvremenog plesa,  te osnovnog obrazovanja klasičnog baleta. Škola ima područni odjel u Preku u kojem se izvode programi osnovne glazbene škole i osnovne škole suvremenog plesa. Nastava se organizira u šestodnevnom radnom tjednu od 8,00 -21,30 , subotom od 8,00-13 sati. Na početku šk. god. 2024/25 upisano je 449 učenika u 20 razrednih odjela.

2.OBRAZLOŽENJE PROGRAMA
DJELATNOST SREDNJIH ŠKOLA

	
	Plan 2024.
	Plan 2025. 
	Procjena 2026.
	Procjena 2027.
	Indeks 2025/2024

	2204-01
-standard
	75.394,69
	75.394,69
	75.394,69
	75.394,69
	100



Opis programa
Financijskim planom predviđena su sredstva za provođenje osnovne djelatnosti Škole, za dio ugovorenih obveza: naknade za prijevoz, lož-ulje, komunalne naknade, obvezne zdravstvene preglede zaposlenika, članarine, dio za najamnine, premije osiguranja te upravne i administrativne pristojbe. 

ADMINISTRACIJA I UPRAVLJANJE
	
	Plan 2024.
	Plan 2025. 
	procjena 2026.
	Procjena 2027.
	Indeks 2025/2024

	2204-07

	1.234.866,00
	1.467.820,00
	1.475.390,00
	1.490.850,00
	119





Opis programa
Ova sredstva namijenjena su podmirenje plaća za redovan rad te ostalih rashoda za zaposlene ( pomoći, otpremnine, jubilarne nagrade, dar za djecu i sl.) koji ovise o materijalnim pravima zaposlenika ugovorenim kolektivnim ugovorima. Razlog povećanog indeksa je porast plaća od ožujka prethodne godine.

PODIZANJE KVALITETE I STANDARDA U ŠKOLSTVU
	
	Plan 2024.
	Plan 2025. 
	procjena 2026.
	Procjena 2027.
	Indeks 2025/2024

	2205-12 
Podizanje kvalitete i standarda u školstvu
	104.625,23
	105.620,00
	108.210,00
	110.870,00
	101



Opis programa
Sredstva su malo povećana u odnosu na prošlu godinu iz razloga upisa nešto većeg broja učenika u odnosu na prošlu godinu .
Školskim kurikulumom predviđene su brojne aktivnosti svojstvene glazbenim i plesnim školama koje su planirane financirati se od participacije roditelja. To su:
· Seminari u školi za učenike i nastavnike ( glazbene improvizacije, violine, glasovira, flaute, narodnih plesova i  suvremenog plesa)
· Sudjelovanje nastavnika na seminarima u organizaciji AZOO, stručnih vijeća i HDGPP-a
· Izvođenje četiri koncerta u okviru ciklusa Bersa
· Sudjelovanje na 63. međužupanijskom natjecanju učenika i studenata glazbe i plesa u Makarskoj, Velikoj Gorici i Zadru
· Sudjelovanje na međunarodnim natjecanjima u Splitu, Varaždinu, Osijeku i Kastvu
· Koncerti učenika glazbenog odjela u HNK, Dvorani braće Bersa, Gradskoj knjižnici
· Nastupi učenika plesnog odjela u Zadru, Šibeniku, Zagrebu, Rapcu i Požegi
· Gostovanje učenika glazbenog odjela u GŠ Jastrebarsko 
· Koncert pjevačkih zborova GŠ I.M.Ronjgova iz Rijeke i naše škole u Rijeci i Zadru
Treba naglasiti da se iz ovog izvora planira i financiranje osnovne djelatnosti radi velikog smanjenja decentraliziranih sredstava. To su : 
Zakupnine i najamnine – 6.000 eura   Škola radi nedostatka vlastitog prostora unajmljuje dvoranu za tjelesni odgoj Medicinske škole pet dana u tjednu, kao i  Dom na žalu u Preku – sve za izvođenje nastave suvremenog plesa. Tu su i najmovi dvorana HNK (tri koncerta), Dvorane braće Bersa i korištenje glasovira u Svečanoj dvorani Sveučilišta kod izvođenja programa u tom prostoru.  
Računalne usluge – 6.000 eura - prisiljeni smo financirati od sredstava za podizanje kvalitete  iako se radi o ugovorenim obvezama, radi nedostatnih decentraliziranih sredstava. 
Tekuće i investicijsko održavanje – 6.000 –Tu su uključeni: popravci instrumenata ( klarineti, saksofoni, trube, gitara) , strunjenje gudala zatim ugađanja glasovira u školi dva puta godišnje, u HNK  Zadar za godišnji koncert, te dodatna štimanja u dvorani škole kod održavanja natjecanja.  Osim za instrumente ta se sredstva koriste za održavanje sustava grijanja i zaštite na radu. Slijedeće godine u planu je zamjena tepisona u učionici solfeggia br.14 i učionici orkestra.
Uredska oprema povećana je za 2.500 eura jer je u planu opremanje nototeke policama te nabava namještaja za učionicu glasovira br. 29.
Sredstva za sudjelovanje na natjecanjima planirana su na poziciji službenih putovanja – 29.720 eura. Ovaj iznos povećan je u odnosu na prošlu godinu radi poskupljenja usluga smještaja i prijevoza.
Ostala vlastita sredstva raspoređena su po pozicijama kako bi škola mogla obavljati sve aktivnosti. 

 Zakonske i druge pravne osnove
Zakon o odgoju i obrazovanju u osnovnoj i srednjoj školi, Zakon o umjetničkom obrazovanju, Zakon o proračunu, Pravilnik o proračunskim klasifikacijama, Zakon o fiskalnoj odgovornosti, Upute za izradu financijskih planova proračunskih korisnika JLS, Godišnji plan rada Škole , Kurikulum za šk. god. 2024/25 
Pokazatelji rezultata rada škole ogledaju se u uspjesima naših učenika na natjecanjima. Na međužupanijskom natjecanju učenika i studenata glazbe i plesa sudjelovalo je 26 naših učenika od kojih je 17 osvojilo prve nagrade i kvalificiralo se za nastup na državnom natjecanju. Svi su učenici, osim plesne skupine u 4. kategoriji koja je osvojila treću nagradu ,osvojili drugu nagradu. Na međunarodnom natjecanju Daleki akordi u Splitu nastupilo je 5 učenika koji su svi osvojili nagrade ( prvu, drugu ili treću). Četiri učenika nastupili su na međunarodnom natjecanju Jurica Muraj u Varaždinu, od koji je jedan osvojio prvu nagradu, jedna učenica treću, a dvije priznanje. Na natjecanju Mladi virtuozi u Zagrebu naš učenik osvojio je zlatnu diplomu i novčanu nagradu, a dvoje učenika na natjecanju solfeggia u Drnišu osvojili su prve nagrade. Na međunarodnom natjecanju Kastav strings dvije učenice osvojile su zlatno priznanje- prvo i drugo mjesto. Od 14 maturanata na glazbenom odjelu petoro je upisalo studij na muzičkim akademijama u Zagrebu i Splitu. Održan je niz koncerata u Gradu te zajednički koncert s puhačkim orkestrom prijateljske škole grada Klosterneuburga. Sve aktivnosti dale su doprinos motivaciji učenika za pohađanje glazbene i plesne škole.


Ravnateljica:
							Branka Višić Karavida, prof.
